CELEX: 62017TN0456
Language: et
Date: 2017-07-21 00:00:00
Title: Kohtuasi T-456/17: 21. juulil 2017 esitatud hagi – Lupu versus EUIPO – Dzhihangir (Djili soy original DS)

18.9.2017   
            
            
               ET
            
            
               Euroopa Liidu Teataja
            
            
               C 309/35
            
         21. juulil 2017 esitatud hagi – Lupu versus EUIPO – Dzhihangir (Djili soy original DS)
   (Kohtuasi T-456/17)
   (2017/C 309/46)
   Hagiavalduse keel: inglise
   
      Pooled
   
   
      Hageja: Victor Lupu (Bukarest, Rumeenia) (esindaja: advokaat P. Acsinte)
   
      Kostja: Euroopa Liidu Intellektuaalomandi Amet (EUIPO)
   
      Teine menetluspool apellatsioonikojas: Ibryam Dzhihangir (Silistra, Bulgaaria)
   
      Andmed EUIPO menetluse kohta
   
   
      Vaidlusaluse kaubamärgi taotleja: hageja
   
      Vaidlusalune kaubamärk: sõnalist osa „Djili soy original DS“ sisaldav ELi kujutismärk – registreerimistaotlus nr 8 810 558
   
      Menetlus EUIPOs: vastulausemenetlus
   
      Vaidlustatud otsus: EUIPO viienda apellatsioonikoja 3. mai 2017. aasta otsus asjas R 516/2011-5
   
      Nõuded
   
   Hageja palub Üldkohtul:
   
               —
            
            
               tühistada vaidlustatud otsus;
            
         
               —
            
            
               rahuldada vastulause ELi kaubamärgi nr 008404551 „Djili DS“ registreerimisele ja/või tühistada ELi kaubamärgi nr 008404551 „Djili DS“ registreering;
            
         
               —
            
            
               teise võimalusena tühistada viienda apellatsioonikoja 3. mai 2017. aasta otsus asjas R 516/2011-5, määrata, et menetlus apellatsioonikojas tuleb uuendada ja kohustada apellatsioonikoda peatama menetluse kuni apellatsioonikoda on teinud kirjaliku, põhjendatud ja allkirjastatud lõpliku otsus tühistamiskaebuse nr 2794/1/2016 kohta;
            
         
               —
            
            
               mõista kohtukulud välja EUIPO-lt ja DZHIHANGIR Ibryamilt.
            
         
      Väited
   
   
               —
            
            
               Euroopa inimõiguste konventsiooni esimese protokolli artikli 1 rikkumine;
            
         
               —
            
            
               komisjoni 13. detsembri 1995. aasta määruse (EÜ) nr 2868/95, millega rakendatakse nõukogu määrus (EÜ) nr 40/94 ühenduse kaubamärgi kohta, eeskirja 20 lõike 7 punkti a rikkumine;
            
         
               —
            
            
               
                  mutatis mutandis nõukogu 26. veebruari 2009. aasta määruse (EÜ) nr 207/2009 artikli 53 lõike 2 punktide c ja d rikkumine seoses hageja autoriõigusega pakendil olevale kujutisele „Djili“, mis on esitatud punaste tähtedega sinisel pakendil koos papagoi kujutisega, ja seoses hageja õigusega kasutada toodetel ärinime Euroopa Liidu Kohtu otsuse C-17/06: Celine tähenduses;
            
         
               —
            
            
               muude asjassepuutuvate õigusnormide rikkumine.